આ વાવ કોણે બંધાવી હતી તેની હાલ કોઈ વિગત પ્રાપ્ત નથી. આ વાવના દ્વારમાં પ્રવેશતાં ડાબી બાજુ પર સંસ્કૃત ભાષામાં શિલાલેખ જોવા મળે છે જે શિલાલેખમાં કેટલાક સંસ્કૃતના શબ્દોનું લખાણ ઉકેલાતું નથી. આ વાવ ત્રણ માળ જેટલી ઊંડી છે. જેમાં બહારથી જોતાં એક માળ દેખાય છે જ્યારે બે માળ ભૂગર્ભમાં છે. આ વાવ મરાઠા કાળની હોવાનું મનાય છે 1991માં કાલુપુર ખજૂરીની પોળના શેઠ ચુનીલાલ નગીનદાસ ચિનાઈ અને શેઠ ભોગીલાલ નગીનદાસ ચિનાઈ દ્વારા આ વાવનું સમારકામ કરાવવામાં આવ્યું હતું. મરાઠા યુગમાં બંધાયેલી આ વાવ ઇંટ પથ્થરોથી કરવામાં આવ્યું છે. ત્રણ માળની વાવમાં દરેક માળે નાના દીવા મૂકવાના ગોખલા પણ બનાવવામાં આવ્યા છે.